NaiveNeuron/SloPal huggingface dataset:
Martvoň, Anton, poslanec NR SR (2012-05-04):
Ďakujem pekne. Ja sa ospravedlňujem, že som sa nestihol prihlásiť načas, mal som trošku problémy s kartou. Ja by som chcel iba poukázať na to, že podľa môjho názoru príliš veľa sa venuje času a energie slovensko-maďarským vzťahom. Ja som Oravec a myslím si, že krásne vzťahy alebo aj ďalšie vzťahy treba rozvíjať aj v rámci slovensko-poľskej spolupráce alebo slovensko-poľských vzťahov. Myslím si, že slovensko-ukrajinské vzťahy tiež majú priestor na zlepšovanie. A na tomto mieste by som iba chcel povedať, že nemyslím si, že je vhodné stále sa iba ospravedlňovať, lebo aj Maďarská republika urobila voči Slovenskej republike určité kroky. A z tohto dôvodu som toho názoru, že najlepšie je spolu rokovať, komunikovať, ale nie sa ospravedlňovať za niečo, čo paradoxne náš predstaviteľ, ktorý teraz nie je v podstate vo vláde, vykonal. On by sa mal sám za to ospravedlniť. Iba toľko. Ďakujem.
Kvorka, Ján, poslanec NR SR (2017-12-05):
Ďakujem pekne za slovo, pán predsedajúci. Hovorím k pánovi predsedovi vlády. Viete, pán predseda, ono veľmi ťažko sa počúva pravda. A ja som sa pozorne pozeral tuná po týchto kolegoch z opozície, keď ste hovoril tú pravdu, ktorá jednoducho pravdou je a nedá sa odvrátiť, ako sa títo ľudia tvárili. Tvárili sa kadejako inak, len nie tak, ako by sa mal tváriť človek, ktorý neklame, necigáni a ktorý jednoducho to myslí aj s touto sieňou, aj so všeckými, ktorí sa tu nachádzame, úctivo a tak, ako je potrebné. Ale chcem sa prihovoriť na základe toho, že vy ste sa prihovoril tuná aj celému národu, že tí ľudia jednoduchí, ktorí budú mať možnosť pozerať toto zasadnutie tohto parlamentu, ktorí si budú môcť urobiť názor, či sú to už robotníci, či sú to jednoduchí ľudia, či sú to dôchodcovia, skupina ľudí, ktorá krúti hlavou nad tým, čo tu opozícia stvára a čo tu vykazuje. A kladú si otázku, prečo sa toto deje a čo sa to robí. No tak treba, aby vy, ktorí toto budete pozerať, aby ste počuli, je to z jednoduchého dôvodu: je to nenažratosť po vládnutí opozície. Nevie sa dočkať, kedy by sa mohla dostať ku korytu a potom budete vyzerať aj vy jednoducho, ľudia, tak, ako vyzeráme my teraz v tomto prípade v očiach ich. Čiže veľmi dobre si rozmyslite, komu máte veriť, na koho dáte a koho máte odsúdiť.
Paška, Pavol, predseda NR SR (2012-06-27):
Hlasujeme. (Hlasovanie.) 138 prítomných, 137 za, 1 nehlasoval. Aj tu sme schválili návrh uznesenia. Teraz bude hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dodatkom č. 1 k Dohode medzi Slovenskou republikou a Organizáciou Spojených národov o Centrálnom úrade projektu Transeurópskych železníc . Je to tlač 57.
Jurčík, Ľudovít, poslanec NR SR (2011-03-23):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu a ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu, a že určené výbory návrh zákona prerokujú v druhom čítaní vo výboroch do 11. mája 2011 a v gestorskom výbore do 13. mája 2011.
Jurinová, Erika, poslankyňa NR SR (2016-06-16):
Ďakujem pekne aj za podporné stanovisko, pretože si myslím, že pán kolega Mihál je jeden z mála ľudí, ktorý sa naozaj v sociálnom poistení vyzná nadmieru dobre, tak ma to teší, že ma takýto postoj. Mňa len teda zarazila tá odvaha, s akou kolega hovorí o tom, že by išiel aj retroaktívne do tohto návrhu, že by ešte doplnil to, o čom my hovoríme teda naschvál, aby sme teda nešli dozadu, aby sa Sociálna poisťovňa až tak nebála tých nákladov. Tak sa mi páči tá jeho odvaha, že by teda išiel s tým, že nech sa to rovno doplatí tým ľuďom vlastne za celý čas, kedy nepracovali. Priznám sa, že takúto odvahu sme naozaj nemali. Budem rada teda, ak by kolegovia sa rozhodli podporiť tento návrh, pretože tak ako celých 12 rokov sa postupne odstraňujú diskriminácie tohto zákona, tak opäť by sme prispeli malou mierou k tomu, že ďalšia skupina by sa necítila v našom štáte podcenená a oklamaná, pretože sami uznáte, že ak platíte do systému, tak automaticky očakávate aj, že tá služba, ktorú si predplácate, bude zúročená v tomto prípade vo forme dôchodku. Ďakujem pekne.
Bugár, Béla, podpredseda NR SR (2010-10-14):
Ďakujem pekne. Otváram rozpravu. Ako prvý vystúpi pán spravodajca. Potom písomne je ešte prihlásený za klub SNS Igor Štefanov a ďalší poslanec, pán poslanec Záhumenský. Nech sa páči, pán poslanec Pado.
Pellegrini, Peter, predseda NR SR (2015-05-14):
Dávam hlasovať o vašom pozmeňujúcom návrhu, pán spravodajca. (Hlasovanie.) Prítomných 129 poslancov, za hlasovalo 119 poslancov, zdržalo sa 10. Váš pozmeňujúci návrh sme schválili, pán poslanec.
Gašpar, Tibor, podpredseda NR SR (2024-09-25):
Ďakujem za slovo, pán predsedajúci. Pán predsedajúci, dajte, prosím, hlasovať o návrhu na voľbu Lívie Trellovej za kandidátku na sudkyňu Ústavného súdu Slovenskej republiky.
Sulík, Richard, predseda NR SR (2011-03-31):
Pán poslanec Senko.
Kuriak Milan, poslanec NR SR (2023-06-28):
Sme v treťom čítaní. Otvorte, prosím, rozpravu.
Kavecká, Monika, poslankyňa NR SR (2021-12-09):
Ďakujem veľmi pekne za slovo. Tak ja v rámci efektivity času budem naozaj že stručná. Pán poslanec Krajčí, ja naozaj ti chcem tiež poďakovať, pretože za týmto dielom vidím kus práce, kus tvojej osobnej práce, ale hlavne aj za ten pozmeňujúci návrh ohľadom tých čakacích dôb, čo je skutočne veľmi dôležité. A možnože mnohí obyvatelia si to v súčasnosti neuvedomujú alebo tí potencionálni pacienti, pretože nielenže sa im zabezpečí jasná, efektívna starostlivosť a jasne zadefinovaná, aj čo sa týka časového rámcu, ale vytvoria sa aj také tie spravodlivé podmienky. A naozaj možnože aj zabránime tej korupcii v zdravotníctve a jednak aj pre zdravotníkov to bude ľahšie čitateľné, ale prispejeme aj k väčšej spokojnosti pacientov, pretože skutočne tej spravodlivosti, ktorej sa každý domáha dnes, tak tam to bude jasne zadefinované, takže ešte raz vďaka.
Baránik, Alojz, poslanec NR SR (2022-12-07):
Tak, pán špeciálny prokurátor, vy ste to, samozrejme, nemohli povedať týmito istými slovami, ale vlastne ste to naznačili, ale ja to poviem úplne jasne, aby všetkým bol daný ten kontext toho, čo hovoria tí, na ktorých ste reagovali. Jednoducho Fico klame, SMER klame. A podľa čoho poznáte, že Fico klame? No hýbu sa mu pery. To je proste tak preto, lebo sa bojí basy. To si kľudne môžme povedať a potom si môžme tiež aj povedať tie jemnejšie veci, že prečo tri šesť trojka sa využíva tak, ako sa využíva, lebo absolútne s vami súhlasím, že kto vie, že je vinný, chce tri šesť trojku. Kto vie, že je nevinný, chce ísť na súd. To je úplne logické. Nemá to žiadne iné možné vysvetlenie. To je jedna stránka veci toho, čo robí Generálna prokuratúra, generálny prokurátor, ktorého si tunák tento parlament zvolil. Potom je tu takzvaná, ja to osobne volám, že hedvigizácia trestných, trestných stíhaní. To znamená, tak ako je to v prípade čestných vyšetrovateľov, ktorých Fico a spol., aj tu jeho spolupracovníci v koalícii volajú, že čurillovská mafia, tak keď ide, keď ide o takéto prípady, tak jednoducho nezruší sa obvinenie a budú obvinení aj desať rokov, tak ako bola Hedviga Malinová obvinená desať rokov. A basta. Toto robí Generálna prokuratúra, toto robí generálny prokurátor, ktorého ste si vy zvolili.
P. Prokopovič, poslanec: (2002-07-03):
M. Andel, podpredseda NR SR: Ďakujem. Slovo má pán poslanec Cabaj.
P. Hrušovský, podpredseda NR SR: (2001-12-04):
Nech sa páči, pán predseda, máte slovo.
Hambálek, Augustín, poslanec NR SR (2015-11-24):
Ďakujem, pán predseda. Vážený pán predseda, v rozprave vystúpili štyria páni poslanci, pričom boli podané štyri pozmeňujúce návrhy. Pozmeňujúci návrh som podal ja, pán poslanec Lipšic ich podal dva a pán poslanec Šuca podal jeden. Pán predseda, keďže pozmeňujúce návrhy boli podané v rámci dnešnej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
Ďuriš Nicholsonová, Lucia, podpredsedníčka NR SR (2016-10-12):
Ďakujem pekne za odôvodnenie vládneho návrhu zákona. A teraz dávam slovo spoločnej spravodajkyni z výboru pre financie a rozpočet, pani poslankyni Irén Sárközy, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Laurenčík, Milan, podpredseda NR SR (2020-07-23):
Pani poslankyňa Monika Kozelová.
A. Belousovová, podpredsedníčka NR SR: (2007-02-08):
Ďalej, pán poslanec Číž má procedurálny návrh, nech sa páči.
Svoboda, Zdenko, poslanec NR SR (2024-09-11):
Navrhujem sedemnástu hodinu.
P. Frešo, poslanec: (2007-09-18):
Na tomto malom príklade si, prosím, všimnite, vážené kolegyne a kolegovia, že takéto dohody vedú len k poškodeniu toho najslabšieho, to znamená sporiteľa, ale zároveň toho jediného, kto to financuje. Zároveň toho jediného, kto to financuje. Po druhé by som sa chcel vyjadriť k personálnej politike v Sociálnej poisťovni. No, vážení kolegovia, vážené kolegyne, opýtajte sa svojej ministerky, na základe akého konkurzu vybrala nové vedenie Sociálnej poisťovne. Aká renomovaná personálna agentúra jej v tom radila a ktorí boli ďalší kandidáti. Veď to je inštitúcia, ktorá je väčšia ako mnohé banky a vyberá sa tam na základe čoho? Položte jej tú otázku. A chcel by som ešte na záver z takej krátkej reakcie vyzvať hlavne kolegyne a kolegov z koalície. Možno je naozaj čas dať zbohom istým klientelistickým praktikám a začať pracovať a rozmýšľať v prospech troch štvrtín pracujúcich ľudí a v prospech všetkých dôchodcov. Ďakujem pekne.
Pellegrini, Peter, predseda NR SR (2015-12-09):
Prezentujme sa a hlasujeme o spôsobe hlasovania. (Hlasovanie.) Prítomných 136 poslancov, za hlasovalo 94, proti bol 1, zdržalo sa 38, nehlasovali 3. O týchto dvoch bodoch budeme môcť hlasovať spoločne.
Laurenčík, Milan, podpredseda NR SR (2021-09-30):
Ďakujem. Na vaše vystúpenie evidujem tri... Tri? Štyri. (Reakcie z pléna.) Prosím už, páni poslanci, no... Šesť faktických poznámok, končím možnosť prihlásiť sa. Ako prvý, pán poslanec Alojz Baránik.
V. Veteška, podpredseda NR SR: (2006-01-24):
J. Cuper, poslanec: Ďakujem pekne, pán predsedajúci. Chcem povedať, že pán kolega Janiš, pokladám tak ľavicový, ako aj pravicový radikalizmus za zhubný pre každú spoločnosť. Sám sa snažím pozerať na veci tak skôr cez stredne dosahové teórie, ktoré rozpracoval sociológ Robert Merton. Nie som za to, že sa tu bude znárodňovať niečo zase opätovne, v tomto smere by som sa so Smerom asi nezhodol, ale, samozrejme, nezhodneme sa ani my dvaja v tom, že všetko vyrieši privatizácia strategických podnikov. Mňa trápi, keď si vo vašich Hospodárskych novinách, lebo propagujú záujmy vládnej koalície poväčšine, nie opozície, čítam, že medzi najbohatšími 15 podnikateľmi z Visegrádskej štvorky nie je ani jeden Slovák a tento problém teda, že vládu vždy podporuje stredná vrstva, najmä stredný podnikateľský stav, je alarmujúci, čo je na Slovensku absolútne chyba a vy ste ho nevytvorili a znemožnite ho vytvoriť tým, že na tom, na čom by sa mohol vytvoriť, aj na privatizácii strategických podnikov jednoducho budú participovať zahraniční podnikatelia, ktorí patria k tým bohatším, a to nie je dobré najmä pre rozvoj národnej kultúry a iných aktivít, ktoré národ nevyhnutne potrebuje okrem ekonomických aktivít, aby mohol si hovoriť, že je stále ešte národom aj v tejto civilizovanej Európe a Európa je, či chcem, alebo nechceme, čo sa týka kultúry, národnou, i keď ekonomika presahuje národné hranice. Ale každý...
Müllerová, Emília, poslankyňa NR SR (2015-11-25):
Pán predseda, k návrhu rozpočtu úradu pre dohľad nevystúpil v rozprave žiaden poslanec. Dajte, prosím, hlasovať o návrhu uznesenia, ktorý som uviedla a ktorý je súčasťou spoločnej správy k návrhu rozpočtu Úradu pre dohľad nad zdravotnou starostlivosťou (tlač 1790a).
P. Paška, predseda NR SR: (2009-10-22):
(Hlasovanie.) 143 prítomných, všetci boli za. Tieto body sme schválili.
Pellegrini, Peter, predseda NR SR (2024-01-16):
Vážené panie poslankyne, vážení páni poslanci, otváram rokovanie 7. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 37 poslancov Národnej rady. (Bod programu: Návrh skupiny poslancov Národnej rady Slovenskej republiky na odvolanie poslanca Ľuboša Blahu z funkcie podpredsedu Národnej rady Slovenskej republiky , tlač 142.) Prosím, aby sme sa najskôr prezentovali a zistili, či sme schopní sa uznášať. (Prezentácia.) Prítomných 129 poslancov. Konštatujem, že Národná rada je uznášaniaschopná. Na 7. schôdzi Národnej rady Slovenskej republiky budú overovateľkami poslankyne Zuzana Matejičková a Zuzana Mesterová. Náhradníkmi budú poslanci Michal Moško a Branislav Vančo. O ospravedlnenie svojej neúčasti na 7. schôdzi Národnej rady Slovenskej republiky požiadali poslanci Ingrid Kosová, Peter Sokol, Richard Vašečka. O ospravedlnenie neúčasti z dôvodu práceneschopnosti požiadali poslanci František Mikloško, Jana Vaľová, Anna Záborská. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 142, návrh skupiny poslancov Národnej rady Slovenskej republiky na odvolanie poslanca Ľuboša Blahu z funkcie podpredsedu Národnej rady Slovenskej republiky . Podaný návrh bol podľa § 17 ods. 3 zákona o rokovacom poriadku rozhodnutím č. 124 pridelený na prerokovanie ústavnoprávnemu výboru. Taktiež bol zaslaný vláde na zaujatie stanoviska. Teraz dávam hlasovať o návrhu programu 7. schôdze Národnej rady. Pripomínam, že podľa § 24 ods. 3 zákona o rokovacom poriadku program schôdze Národnej rady zvolanej podľa § 17 ods. 2 nemožno doplniť ani nijakým spôsobom meniť. Prosím, prezentujme sa a hlasujme o návrhu programu tejto schôdzi Národnej rady. (Hlasovanie.) Prítomných 131, za 54, proti 77. Konštatujem, že sme program 7. schôdze Národnej rady neschválili. Vyhlasujem 7. schôdzu za skončenú. Po 20-minútovej technickej prestávke budeme pokračovať v rokovaní prerušenej 6. schôdze Národnej rady. Prerušujem rokovanie do 14.28 h. (Rokovanie 7. schôdze NR SR sa skončilo o 14.08 hodine.) (Po skončení rokovania 7. schôdze a po prestávke pokračovalo rokovanie 6. schôdze NR SR.) 2
Hrušovský, Pavol, podpredseda NR SR (2010-09-09):
S faktickými poznámkami na vystúpenie pána poslanca Počiatka traja páni poslanci, štyria. Končím možnosť ďalších prihlášok. Pán poslanec Muňko bol posledný. Páni poslanci, rešpektujem istú neskúsenosť niektorých poslancov s prihlasovaním sa s faktickými poznámkami, preto poprosím venovať tomu väčšiu pozornosť, aby nedochádzalo k zbytočnému nedorozumeniu. Pán poslanec Maďarič je posledný. Nech sa páči, pán poslanec Matovič.
Hort, Milan, podpredseda NR SR (2011-05-18):
Ďakujem pekne, pán podpredseda. A teraz prosím pána poslanca Ľubomíra Vážneho, ktorého určil navrhnutý gestorský výbor pre hospodárstvo, výstavbu a dopravu ako spravodajcu, aby si splnil svoju spravodajskú povinnosť. Nech sa páči.
L. Žitňanská, poslankyňa: (2009-02-13):
Ale ja som na úvod svojho vystúpenia povedala, že predkladám to s odvahou dnes preto, pretože pán poslanec Madej včera predložil pozmeňujúci návrh Zákonníka práce presne takýmto spôsobom, z presne tých istých dôvodov, z akých ja dnes predkladám novelu zákona o verejnom obstarávaní. Pretože si myslím, že nie je jedno, či sa budú šetriť peniaze od 1. marca, alebo až 1. júla. Ďakujem pekne.
Hrnčiar, Andrej, podpredseda NR SR (2019-02-14):
Pán poslanec, doplňujúca otázka?
Laurenčík, Milan, podpredseda NR SR (2021-02-05):
(Smiech v sále.) Prepáčte. Posledným rečníkom prihláseným do rozpravy je pán poslanec Jozef Šimko. Nech sa páči.
Viskupič, Marián, poslanec NR SR (2020-11-04):
Ďakujem za slovo. Kolegynka, no, v tom zdravotnom okienku to bolo že fajn. Ale tak som inak čakal, že by bolo dobré skončiť, že najzdravšie je prestať fajčiť úplne. Toľko ku zdraviu. Ale teda tak vážnejšie. Áno, ďalej už išlo aj o štátny rozpočet a skutočne treba, treba fakt pozrieť a čo najlepšie nastaviť vlastne pomer zdanenia a týchto vecí vlastne pre teda tú zdravšiu alternatívu, tak aby to teda bolo celé spravodlivé a aby skutočne aj ten zdravotný aspekt bol vnímaný. Len toľko. Ďakujem.
Maďarič, Marek, minister kultúry SR (2015-03-10):
Ďakujem za slovo, pani podpredsedníčka. Vážené dámy poslankyne, vážení páni poslanci, nový zákon o knižniciach nahrádza doteraz platný knižničný zákon. Tá doterajšia právna úprava, môžem to povedať tak, bola na svoju dobu pokroková, lebo právna podstata nastavenia výkonov činnosti knižníc nebola v priebehu 14 rokov menená. Prostredie, v ktorom knižnice svoju činnosť vykonávajú, najmä nástup moderných informačných a komunikačných technológií, potreby, na ktoré musia knižnice operatívne reagovať, nevyhnutnosť prispôsobovania sa svetovým smerovaniam, si však postupne vyžiadali zmeny, rozšírenie a novú úpravu právneho stavu. Ak teda dovolíte, stručne, čo je cieľom predloženého návrhu zákona. Predovšetkým komplexnejšie vymedziť predmet úpravy, základné pojmy a základnú odbornú knihovnícku terminológiu, ktorá zohľadňuje súčasné formy a spôsoby výkonu odborných knižničných činností. Ďalej v nevyhnutnej miere upraviť a spresniť ustanovenia týkajúce sa zriaďovania a zakladania knižníc, vrátane práv a povinností zriaďovateľov alebo zakladateľov knižníc a povinnosti zápisu knižnice do zoznamu knižníc Slovenskej republiky. Novo a komplexnejšie definovať zameranie, pôsobnosť a úlohy jednotlivých typov knižníc v knižničnom systéme. Doplniť, upraviť a spresniť ustanovenia týkajúce sa výkonov odborných knižničných činností, práv knižnice, postavenia odborného zamestnanca knižnice a spôsobu financovania knižnice. Upraviť postupy pri vývoze a dovoze historického knižničného dokumentu a historického knižničného fondu a zjednotiť tento systém s ostatnými systémami mobility hnuteľných súčastí kultúrneho dedičstva. Redefinovať povinnosti ministerstva kultúry pri výkone štátnej správy v oblasti knižníc a ochrany historických knižničných dokumentov a historických knižničných fondov. A napokon zaviesť štátny odborný dohľad a kontrolu za porušenie povinností, ktoré sú v návrhu zákona definované. Okrem toho sa návrhom zákona zároveň novelizuje zákon o múzeách a galériách a o ochrane predmetov kultúrnej hodnoty, a to z dôvodu terminologickej úpravy obsiahnutia všetkých foriem vizuálneho umenia, ktoré tvoria zbierkové fondy galérií, potreby spresnenia a jednoznačného vymedzenia expozície a výstavy ako foriem sprístupňovania výstupov múzeí a galérií smerom k verejnosti. Ďakujem.
Laššáková, Jana, podpredsedníčka NR SR (2015-04-16):
Pán poslanec Fecko, nech sa páči.
Krajniak, Milan, poslanec NR SR (2016-06-14):
Pán poslanec Beblavý, výbor pre európske záležitosti považujeme v našom hnutí za jeden z najdôležitejších v parlamente kvôli tomu, že stráži prenos suverenity Slovenskej republiky smerom k Európskej únii, a preto sme požiadali o túto zmenu z dôvodu, že by sme chceli, aby poslanec nášho klubu mohol obhajovať naše záujmy. Pre nás je to absolútne prioritná vec nášho volebného programu a nášho politického pôsobenia. Toto je jediný dôvod, prečo sme o tom požiadali.
V. Veteška, podpredseda NR SR: (2007-05-17):
Teraz prosím spoločného spravodajcu z výboru pre financie, rozpočet a menu pána poslanca Jozefa Ďuračku, aby informoval Národnú radu o prerokovaní správy vo výboroch.
Laurenčík, Milan, podpredseda NR SR (2021-11-24):
Faktickú poznámku má pripravenú aj pán poslanec Dušan Jarjabek, nech sa páči.
Košútová, Magda, poslankyňa NR SR (2014-05-16):
Ďakujem pekne za slovo. No, pán kolega, vo vašom vyše hodinovom vystúpení chcete pomaly meniť takmer celý zákon. Chvíľami som váhala, či prerokovávame zákon o lesoch, alebo prerokovávame zákon o pozemkových úpravách. Pán minister, chcem vám navrhnúť, aby ste v budúcnosti požiadali skupinu poslancov, a teda odbornú skupinu, aby pripravili návrh zákona oni. Ušetrite nielen čas, ale i peniaze ministerstvu, lebo môžete zrušiť legislatívny odbor.
Krajčí, Marek, poslanec NR SR (2024-09-25):
Pán predsedajúci, v rozprave k návrhu na prijatie uznesenia Národnej rady Slovenskej republiky k odsúdeniu výrokov splnomocnenca vlády pre prevenciu procesu riadenia a manažovania zdrojov počas pandémie COVID-19 Petra Kotlára, tlač 372, neboli podané žiadne pozmeňujúce a doplňujúce návrhy. Pán predsedajúci, dajte, prosím, hlasovať o návrhu uznesenia v znení, ako je uvedené v tlači 372.
Laššáková, Jana, podpredsedníčka NR SR (2014-02-05):
Pán poslanec Viskupič, nech sa páči.
Hrnčiar, Andrej, podpredseda NR SR (2017-03-29):
Pani poslankyňa Remišová, žiaľ...
Šeliga, Juraj, podpredseda NR SR (2020-11-24):
Je všeobecný súhlas? Ďakujem. Pani poslankyňa Hatráková, nech sa páči. (Hlasovanie o vládnom návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 337.)
Galko, Ľubomír, poslanec NR SR (2014-04-01):
Ďakujem pekne. Pán minister, chcel by som požiadať a poprosiť aj vás, nerobte z tohto politiku. Tí ľudia z tej Javoriny sem nepricestovali na to, aby sa tu teraz pozerali, aby tu počúvali nejakú vašu prestrelku s bývalým ministrom pôdohospodárstva, aby ste si tu vykrikovali, kto čo urobil, alebo kto čo neurobil. Ja vám chcem veriť a nechcem spochybňovať vaše dobré úmysly, ale takto sa legislatívne normy netvoria. Vy ste dva roky vo vláde a cez spoločnú správu, cez pozmeňovací návrh idete riešiť takúto závažnú problematiku. Ja ešte jedenkrát apelujem, apelujem aj na vás, aby ste ten bod dali preč, aby ste pripravili samostatnú legislatívnu normu. Mali ste na to dva roky. Dva roky a dnes to tu riešime, doručili ste to sem pokútnym spôsobom bez toho, aby o tom vedeli majitelia, bez toho, aby o tom bola poriadna odborná diskusia. Takýmto spôsobom sa legislatívne normy netvoria. Tí ľudia dlhé roky bojovali o svoje pozemky a sú už dostatočne traumatizovaní tými dlhými rokmi. Tak ich, prosím vás pekne, netraumatizujte takýmto diletantským prístupom. Jednoducho to stiahnite a vytvorte samostatnú normu, o ktorej sa budeme rozprávať, o ktorej budú rozprávať ľudia, ktorí tomu rozumejú, a verte, že potom získate podporu aj tých ľudí z Javoriny. Ďakujem pekne. (Potlesk.)
Grendel, Gábor, podpredseda NR SR (2022-05-10):
Pán poslanec Vladimír Faič.
Figeľ, Ján, podpredseda NR SR (2014-06-24):
Tak už všetkým potom, všetkým Jánom. Ďakujem.
Blanár, Juraj, podpredseda NR SR (2022-11-11):
Vážené pani poslankyne, páni poslanci, vyčerpali sme všetkých, ktorí boli prihlásení do rozpravy, preto vyhlasujem rozpravu za uzavretú a udeľujem slovo pánovi navrhovateľovi so záverečným vystúpením. Ďakujem.
Mazurek, Milan, poslanec NR SR (2019-01-31):
Pán Farkašovský, dovoľte mi oceniť váš naozaj konštruktívny prístup k tejto téme. Ja by som bol veľmi rád, kedy ste aj takto konštruktívne pracovali. To znamená, keby ste si zobrali príklad, napríklad od nás, že keď napríklad Slovenská národná strana príde s nápadom, ako je tento, to znamená, s návrhom zákona o tom, aby mali politici právo na odpoveď, keď naozaj súčasné novinárske hyeny, lebo nazvať ich inak ani nemôžem, kydajú, klamú, predstierajú a vymýšľajú si nezmysly na ľudí, ako sa im len zachce, budú mať títo politici právo na odpoveď, tak my ako Ľudová strana Naše Slovensko nemáme problém tento návrh zákona podporiť, pretože je dobrý. A bolo by dobré tak, ako konštruktívne vystupujete, aj konštruktívne pracovať. To znamená, činy sú viac než len slová. Čo sa týka samotného návrhu zákona a toho práva na odpoveď, ja som si plne vedomý toho, prečo napríklad taká SaS, OĽANO budú vehementne obhajovať to, aby sa takýto návrh zákona neprijal, pretože oni sami sú doslova na piedestále pre tieto slovenské, tzv. slovenské médiá. Neustále, keď ich vidíte vonku robiť tlačovky, čokoľvek, stačí, že ktokoľvek z OĽANO alebo SaS-ky zdvihne telefón, okamžite má okolo seba celé stádo novinárov, ktorí im dávajú príjemné otázky, zverejňujú príjemné reportáže, ku všetkým sa im dovolia vyjadriť. Neraz som zažil, keď som odchádzal z výboru, keď novinári čakali a čakali na tých správnych politikov, ktorí sa môžu vyjadriť k tej téme. A tí správni sú vždy zo SaS-ky alebo OĽANO. A keď sa im tu podarí dostať aj Progresívne Slovensko a podobné strany, tak potom budú mať ešte viac tých správnych politikov, aby mohli práve im dávať otázky a práve ich velebiť v médiách. A kto to nevidí, je jednoducho slepý. A ja to poviem z mojej vlastnej skúsenosti. Opakovane tri roky intenzívne na mňa médiá kydajú, že som vraj hádzal nejaké kamene. Opakovanie x y-krát som do kamier, do mailov, kdekoľvek sa ma na to pýtali, túto informáciu vyvrátil. A ani raz to neodvysielali. To znamená právo na odpoveď je pri súčasnom stave médií na Slovensku nutnosťou.
Kažimír, Peter, podpredseda vlády a minister financií SR (2018-09-13):
Ďakujem pekne. Pán poslanec, dovoľte mi, aby som prečítal odpoveď pripravenú rezortom ministerstva zahraničných vecí a potvrdenú, túto verziu potvrdenú aj ministrom zahraničných vecí: Podľa ministerstva ide o závažné informácie a ministerstvo ich analyzuje. Slovenská republika svoj postup konzultuje predovšetkým so Spojeným kráľovstvom. Všímame si reakcie ďalších krajín. Prvoradým cieľom je poslať jasné posolstvo, že podobné kroky sú neprijateľné a vinníci majú byť braní na zodpovednosť. Diplomacia ponúka širokú škálu nástrojov. Zvažujeme, ktorý z nich bude najefektívnejší. Ďakujem, skončil som.
Kollár, Boris, predseda NR SR (2022-06-22):
Ďakujem, pán minister. Chce sa vyjadriť spravodajca? Nie. Ďakujem. Budeme pokračovať. Teraz požiadam pána poslanca Radovana Kazdu, aby uvádzal hlasovanie o bode 60 programu. Je to druhé čítanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike, tlač 975. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 975.)
Grendel, Gábor, podpredseda NR SR (2022-10-06):
Pán poslanec Boris Susko.
Zmajkovičová, Renáta, podpredsedníčka NR SR (2014-07-02):
S faktickými poznámkami sa hlásia štyria poslanci. Uzatváram možnosť prihlásiť sa s faktickou. Pán poslanec Bublavý.
Pčolinský, Peter, podpredseda NR SR (2023-01-26):
Pán poslanec Šeliga nie je v rokovacej sály, a teda vypadáva z rozpravy. V tejto chvíli ukončujem písomnú časť rozpravy a otváram možnosť prihlásiť sa ústne. Kto sa hlási ústne? Štyria páni poslanci, piati. Uzatváram možnosť prihlásiť sa do rozpravy ústne. Pán poslanec Ďurica, Kéry, Kočiš, Vetrák, Šefčík. To znamená, reálne to vidím tak, že do devätnástej by sme teoreticky mohli skončiť túto rozpravu. Nech sa páči, pán poslanec, 10 minút.
Pellegrini, Peter, predseda NR SR (2014-12-04):
Hlasujme o procedurálnom návrhu pána poslanca Brocku, ktorý navrhol nepokračovať v rokovaní o tomto bode programu. (Hlasovanie.) Prítomných 140 poslancov, za 32, proti 78, zdržalo sa 29 poslancov, nehlasoval 1. Tento návrh sme neschválili.
Kondrót, Maroš, poslanec NR SR (2012-09-27):
Ďakujem pekne, pani predsedajúca. Chcem sa poďakovať kolegom, ktorí vystúpili v rozprave aj vo faktických poznámkach, a vzhľadom na to, že si v druhom čítaní, myslím, tieto isté argumenty vypočujeme ešte raz a oveľa širšie, tak nebudem reagovať na mojich predrečníkov. A čo sa týka pána Budaja. Netuším, pani kolegyňa, netuším, či to je kvôli Budajovi. Nemyslím si to, že to je, nemyslím si, že to je o ňom. Počkajme si, až bude zákon platiť a uvidíme, či ste jasnozriví proroci, alebo chleboví proroci. Uvidíme. Takže ja toľko. Ďakujem veľmi pekne ešte raz všetkým, ktorí vystúpili k tomuto návrhu zákona. Teším sa na druhé čítanie. Vďaka.
Laurenčík, Milan, podpredseda NR SR (2021-12-07):
Pán poslanec Dušan Jarjabek.
Jurinová, Erika, podpredsedníčka NR SR (2012-10-16):
Ďakujem. Reakcia pánu Hlinu.
Kresák, Peter, poslanec NR SR (2017-05-10):
Ďakujem pekne. Pán predsedajúci, týmto sme hlasovali o všetkých pozmeňujúcich návrhoch, a preto, pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Štefanec, Ivan, poslanec NR SR (2010-12-02):
Teraz budeme hlasovať o dvoch pozmeňovacích návrhoch, ktoré predniesol pán poslanec Beblavý.
Laurenčík, Milan, podpredseda NR SR (2022-05-05):
Na faktické poznámky bude teraz reagovať pán poslanec Erik Tomáš. Nech sa páči.
Muránsky, Peter, poslanec NR SR (2011-06-30):
Prosím, teraz dajte návrh na pridelenie predloženého vládneho návrhu zákona týmto výborom: ústavnoprávnemu výboru, výboru pre pôdohospodárstvo a životného prostredie a výboru pre hospodárstvo, výstavbu a dopravu. Zároveň za gestorský výbor určiť výbor pre pôdohospodárstvo a životné prostredie s tým, že určené výbory vládny návrh zákona prerokujú do 26. augusta a gestorský výbor do 31. augusta 2011.
Danko, Andrej, predseda NR SR (2019-11-27):
Poslanec Dostál, s reakciou.
B. Bugár, podpredseda NR SR: (2005-09-22):
Dávam slovo spoločnému spravodajcovi z výboru pre obranu a bezpečnosť poslancovi Jozefovi Šimkovi, aby informoval Národnú radu o výsledku prerokovania tohto vládneho návrhu vo výboroch, ako aj o stanovisku gestorského výboru. Nech sa páči.
Bublavý, Dušan, poslanec NR SR (2016-12-07):
Pán predseda, dajte hlasovať o piatom pozmeňujúcom a doplňujúcom návrhu pána poslanca Miroslava Ivana, k čl. I § 12a.
Pellegrini, Peter, predseda NR SR (2023-12-12):
Otváram rozpravu v treťom čítaní . Pýtam sa, či sa niekto do rozpravy hlási. Nie je tomu tak, končím možnosť prihlásiť sa. Vyhlasujem rozpravu za skončenú. Pristúpime teraz k hlasovaniu zákona ako o celku. Prosím pani spravodajkyňu, aby uviedla toto hlasovanie.
Dostál, Ondrej, poslanec NR SR (2018-06-15):
Ďakujem. No, pán poslanec Bublavý, tak najprv k tomu konfliktu záujmov. Po prvé, keď ste chceli postupovať v súlade s ústavným zákonom o ochrane verejného záujmu pri výkone funkcií verejných funkcionárov a máte tam nejaký osobný záujem, čo ako starosta by sa dalo povedať, že môžete mať, tak by ste to mali na úvod svojho vystúpenia ešte pred tým, ako začnete k danej veci vystupovať, oznámiť a povedať, že teda vystupujete aj ako starosta, čo ste neurobili, až v priebehu vystúpenia. Ja nebudem dávať kvôli tomu na vás podnet, nebojte sa, ale teda keď si už vyčítame, že kto čo neurobil. Po druhé, ja som, keď som vystupoval k novele zákona o obecnom zriadení, tak som vždycky spomenul, že som aj poslancom mestského, resp. miestneho zastupiteľstva, a teda že vystupujem aj ako poslanec, čiže ja som si svoju povinnosť splnil. Možno niekedy až v priebehu vystúpenia, ale teda dal som to, dal som to najavo. A ja som sa vtedy k odmenám poslancov nevyjadroval práve preto, že by sa ma to dotklo, ja som veľmi veľa vecí kritizoval na zákone, na tej novele zákona o obecnom zriadení, ale na to som si dával pozor, aby som ako poslanec Národnej rady, keď sa k tomu vyjadrujem, túto tému nejako príliš nerozviroval, lebo tam by sa to dalo cítiť aj ako konflikt záujmov. A tento zákon nerieši platy poslancov zastupiteľstiev, čiže ja tu nie som, nemám tu žiaden osobný záujem. Súhlasím s vami, že v malých obciach nemá kto robiť starostu, sú tam úväzkoví starostovia, len problém je, že malé obce nemajú z čoho platiť odvoz odpadu a plniť základné služby pre občana, nieto dobre zaplatiť starostu. Tak áno, poďme sa baviť o komunálnej reforme, o municipalizácii, o tom, že takéto malé obce nie sú schopné efektívne fungo... (Prerušenie vystúpenia časomerom.)
Blanár, Juraj, podpredseda NR SR (2023-02-10):
Pán poslanec Matovič, môžete reagovať na faktické poznámky.
Žiga, Peter, minister hospodárstva SR (2017-05-09):
Ďakujem pekne. Vážený pán predsedajúci, panie poslankyne, páni poslanci, cieľom predloženého návrhu zákona je transponovať smernicu Rady 2015/652 z 20. apríla 2015, ktorou sa stanovujú metodiky výpočtu a požiadavky na predkladanie správ podľa smernice Európskeho parlamentu a Rady 98/70/ES týkajúcej sa kvality benzínu a naftových palív a smernicu Európskeho parlamentu a Rady 2015/1513 z 9. septembra 2015, ktorou sa mení smernica 98/70/ES týkajúca sa kvality benzínu a naftových palív a ktorou sa mení smernica 2008/28/ES o podpore využívania energie z obnoviteľných zdrojov energie. Zároveň sa spresňujú niektoré doterajšie ustanovenia zákona č. 309/2009 Z. z. na základe požiadaviek aplikačnej praxe. Účelom smernice je ustanoviť metodiku výpočtu úspor emisií skleníkových plynov počas životného cyklu pohonných látok, ďalej, ďalej požiadavky na predkladanie ročných správ o týchto dosahovaných úsporách a najmä urýchliť využívanie biopalív tzv. druhej generácie, ktoré nemajú vysokú ekonomickú hodnotu pri inom použití ako biopalivo. Vládny návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Vážený pán predsedajúci, dovoľujem si požiadať o podporu predloženého vládneho návrhu zákona. Ďakujem pekne.
Kuriak, Milan, poslanec NR SR (2023-06-14):
Tak ja už nevyužijem možnosť spravodajcu, že mohol by som ešte dokončiť tie moje témy, ale nejdem zdržiavať, ani odkladať to na zajtra a hlasovanie, prepáčte, po grémiu... (rečník sa obrátil na predsedajúceho), po grémiu som mal stretnutie práve ohľadom farmárov a pôdohospodárstva (reakcia predsedajúceho: „O jedenástej." ) Dobre. Takže o jedenástej, lebo nezachytil som kvôli pracovným povinnostiam. Ďakujem.
Mičovský, Ján, poslanec NR SR (2015-02-04):
Ďakujem za slovo, vážený pán podpredseda. Ďakujem aj pánovi kolegovi Hubovi za slová, ktoré zaznievajú skutočne v súlade s mojím hlbokým presvedčením, že je to riešiteľné a možno poviem, ešte dopoviem to, čo som mohol povedať od tribúny, že mám chuť a tak som to aj odporučil svojim kolegom v klube, tento návrh zákona podporiť a tak to aj urobím, aby išiel do druhého čítania, avšak s tým, že to, čo som hovoril ako príklad úprimnej funkčnosti tej hierarchie s § 6, by som teda očakával, že vznikne v tomto časovom priestore možnosť na to, aby sa reálne problém, konkrétny problém PET fliaš, ktoré sú istým symbolom nezvládnutia odpadového hospodárstva, zakomponoval do zákona takým spôsobom, aby naozaj sme sa zbavili tohto odpadu, ktorý je veľmi hmatateľný a viditeľný. Ďakujem.
A. Belousovová, podpredsedníčka NR SR: (2009-04-15):
Pán minister, chcete ako navrhovateľ k nej zaujať stanovisko? Nech sa páči.
Pellegrini, Peter, predseda NR SR (2015-05-19):
Kolegyne, kolegovia, poprosím o kľud v rokovacej sále. Poprosím, aby ste diskutovali mimo rokovacej sály.
B. Bugár, podpredseda NR SR: (2001-09-05):
(Hlasovanie.) Prítomných je 87 poslancov, za 49, proti 9, zdržalo sa 29. Konštatujem, že Národná rada sa uzniesla, že tento návrh zákona prerokuje v druhom čítaní . Nech sa páči, druhé hlasovanie o pridelení výborov. F. Halmeš, poslanec: Áno, navrhujem, aby tento návrh bol prerokovaný v ústavnoprávnom výbore, výbore pre sociálne veci a bývanie a vo výbore pre financie, rozpočet a menu. Za gestorský výbor navrhujem výbor pre sociálne veci a bývanie. Ďalej navrhujem, aby tieto výbory prerokovali tento návrh v lehote do 11. októbra a gestorský výbor v lehote do 16. októbra tohto roku.
S. Becík, minister pôdohospodárstva SR: (2009-09-11):
Zároveň sa vládnym návrhom zákona upravujú kompetencie Ministerstva pôdohospodárstva Slovenskej republiky a Pôdohospodárskej platobnej agentúry. Chcem vám poďakovať za aktívny prístup pri rokovaní o tomto vládnom návrhu a pripomienky, ktoré posúvajú predkladaný návrh ďalej. Vzhľadom na potrebu zavedenia návrhu zákona do praxe dovoľujem si vás požiadať o jeho prerokovanie a schválenie. Ďakujem za slovo.
Laurenčík, Milan, podpredseda NR SR (2022-05-19):
Ďakujem. Prosím, zaujmite miesto spravodajcu. Ja otváram rozpravu, do ktorej som dostal písomnú prihlášku. Písomne sa do rozpravy prihlásil pán poslanec Ľubomír Vážny. Videl som tu pred chvíľkou pána poslanca Vážneho. Neviete, či tu je? Nie je tu, takže stráca poradie prvýkrát, stráca poradie druhýkrát. Teraz sa pýtam, či sa do rozpravy chce niekto prihlásiť ústne. Končím možnosť prihlásiť sa do rozpravy, do rozpravy sa prihlásila pani poslankyňa Alexandra Pivková. Nech sa páči, máte slovo.
Kollár, Boris, predseda NR SR (2022-10-19):
Prosím, prezentujme sa a hlasujeme. (Hlasovanie.) Ide vám všetkým hlasovacie zariadenie? (Súhlasná reakcia z pléna.) Dobre. (Ruch v sále.) Nejde vám? Mám prerušiť hlasovanie? (Reakcie z pléna.) Prerušujem hlasovanie. Prosím, ešte raz skúsme to reštartnúť. Vytiahnite si karty, prosím. Teraz nehlasujte, len to nechám dobehnúť, takže nehlasujte teraz. (Reakcia z pléna.) Takto ste ma dobehli? (Povedané so smiechom a reakcia z pléna.) Moment, nehlasujeme teraz. Dobre. Tak ešte raz. Prosím... Nejde vám? (Reakcie z pléna.) Pán poslanec, skúste ísť na vedľajšiu stoličku. Dobre. Však mu to, ale musí evidovať. Dobre. Prosím, prezentujme sa, prezentujme sa a hlasujeme. (Reakcia z pléna.) Nejde? (Reakcie z pléna.) Tak vás potom za... za... zaregistrujeme, že ste chcel byť za. (Povedané so smiechom a smiech v sále.) (Hlasovanie.) Prítomných 133 poslancov, za 50, proti 37, zdržalo sa 15, nehlasovalo 31. Konštatujem, že Národná rada sa uzniesla, že nebude pokračovať v rokovaní o návrhu zákona. Pán poslanec Mizík, prosím, skúste ísť za technikou sa na to pozrieť. (Ruch v sále a reakcia z pléna.) Určite nie. Pán poslanec, neprešlo to. Môžete byť spokojný. Keby to bol... keby to len na tom jednom vašom hlase stálo, tak potom... (Reakcie z pléna.) Prosím? Môžete verejne teraz vyjadriť, ako ste chceli hlasovať. Chcete sa vyjadriť, ako ste? (Ruch v sále.) Tak prosím, zapnite, zapnite, prosím vás pekne, mikrofón pánovi Mizíkovi, by sa rád vyjadril, ako chcel hlasovať. Zapnite, prosím, mikrofón pánovi Mizíkovi. Už to máte, pán Mizík.
B. Bugár, podpredseda NR SR: (2005-01-19):
(Hlasovanie.) Prítomných 133 poslancov, za návrh 70, proti 2, zdržalo sa 60 a nehlasoval 1. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Zelník, Štefan, poslanec NR SR (2018-11-29):
Hlasujeme o bode 28 zo spoločnej správy, ktorú pán poslanec Krajčí požiadal vyňať na osobitné hlasovanie. Gestorský výbor odporúča hlasovať za. Dajte, prosím, hlasovať o tomto bode.
Kišš, Štefan, poslanec NR SR (2024-10-02):
Ďakujem pekne, Jano, že si takto nadviazal aj veľmi konkrétnymi príkladmi o tom, ako sa, ako sa dá pomôcť, a len si si nevšimol, ale teda napríklad aj pán poslanec Ferenčák so svojimi 4 894 voličmi by mohol v našom teda spolurodnom meste Kežmarok vysvetliť podnikateľom, ktorí teda budú platiť tú daň z finančných transakcií. A máme tam aj nejaké firmy v okrese, ktoré budú mať, ktoré majú teda tržby 5 mil. eur a ako sa im zdvíha k tomu ešte aj sadzba z 21 na 24 %. Ďakujem.
Blaha, Ľuboš, poslanec NR SR (2012-08-01):
Pán kolega Kaník, ja mám taký pocit, že vy už len tretíkrát sa snažíte hovoriť dokola to isté, že to už je len čistá obštrukcia. A už by som bol rád, keby ste na seba aplikovali princíp trikrát a dosť. Dúfam, že sa vám to podarí. Ja nebudem reagovať na tie vaše dokola sa opakujúce pseudoargumenty, iba tam, kde ste spomenuli moje meno, skúsim aspoň stručne reagovať. Vy ste spomínali ten čilský model, ktorý ste zaviedli a ktorý ja nazývam podvodom, že tu je rozpor v tom, že zároveň kolegyne zo strany SMER neodmietajú kapitalizáciu a sporenie, ak som vás správne pochopil. Teda nepočúval som vás, bolo mi to takto povedané. Vysvetlím vám to. Existujú rôzne spôsoby, ako sporiť a zároveň odmietať ten váš čilský model. Je to napríklad spôsob, ktorý používajú vo Švédsku, že máme verejný fond a v rámci toho verejného fondu existujú virtuálne, hypotetické účty sporiteľov a tie sa kapitalizujú. Ale ide o to, že švédsky štát sa nezbavuje kontroly nad investičnými tokmi vo svojej krajine. To znamená, neprivatizuje tento systém a nevytvára biznis pre DSS-ky. To je jeden z modelov. Iný model je beveridgeovský model, to znamená, dáme jeden solidárny balík a necháme na ľudí, či sa chcú pripoistiť v rámci druhého, t. j. podnikového, alebo v rámci tretieho, komerčného, pripoistenia. Tam je tá vaša sloboda, ktorú chcete. Čiže neviem, o čo vlastne ide. Vy chcete, aby ľudia povinne odvádzali peniaze, si to uvedomte, povinne odvádzali peniaze nejakej súkromnej korporácii, ktorá si z toho vytvára zisky. To je ten podvod. Preto tomu hovorím podvod, pán kolega, aby sme sa rozumeli. No a, samozrejme, existujú aj rôzne verzie toho a rôzne východiská v rámci diskusie, aj v strane SMER, koľko tých percent má byť v 2. pilieri. Sú kolegovia, ktorí chcú 4, ktorí chcú 6, ja chcem 0 %. A to je moje východisko v diskusii. A myslím, že je legitímne, pretože je legitímne vo väčšine štátov Európskej únie. Ďakujem.
M. Hort, podpredseda NR SR: (2008-04-09):
Vážené kolegyne, kolegovia, teraz by sme mali v súlade so schváleným programom prerokovať body, ktoré sa týkajú pána ministra Kubiša. Dostal som informáciu, že má povinnosti ešte na úrade vo vzťahu k zahraničným prijatiam s tým, že môže sa dostaviť o 16.00 hodine. Pýtam sa teraz pani poslankyne Kláry Sárközy, vidím ju prítomnú v sále, totižto máme rozrokovaný bod a nedokončený, ktorý sa týka jej zákona, či je všeobecný súhlas, aby sme ten čas využili na dokončenie tohto bodu? (Súhlasná reakcia pléna.) Ďakujem veľmi pekne, považujem to za všeobecný súhlas. A teraz budeme pokračovať v prerušenej rozprave v prvom čítaní o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Budeme sa teda baviť o tlači 578. Pani Klára Sárközy už zaujala miesto ako navrhovateľ, poprosím aj pán poslanec Zoltán Horváth ako spravodajca. Ďakujem veľmi pekne. A do rozpravy je ako posledná prihlásená práve navrhovateľka pani poslankyňa Klára Sárközy, ktorej teraz odovzdávam slovo. Nech sa páči, pani poslankyňa.
Kmec, Stanislav, poslanec NR SR (2019-06-27):
Pán predsedajúci, dajte, prosím, hlasovať o zákone ako o celku s odporúčaním gestorského výboru zákon schváliť.
Laurenčík, Milan, podpredseda NR SR (2021-09-17):
Poslednú faktickú poznámku k tomuto príspevku má pán poslanec Radovan Kazda, nech sa páči.
Blanár, Juraj, podpredseda NR SR (2021-11-10):
Vážené pani poslankyne, páni poslanci, teraz bude nasledovať vystúpenie so záverečným slovom pána spravodajcu. A ešte predtým chcem poďakovať všetkým poslankyniam a poslancom za to, že dodržiavajú opatrenia a majú respirátory FFP2. Ďakujem. Nech sa páči, pán spravodajca.
Viskupič, Marián, poslanec NR SR (2020-03-24):
Pán predseda, ďakujem za slovo. Vážené panie poslankyne, vážení páni poslanci, zápisnica o výsledku tajného hlasovania o návrhu na voľbu podpredsedov Národnej rady Slovenskej republiky, ktoré sa konalo dňa 24. marca 2020. Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 145 hlasovacích lístkov, teda na voľbe bolo prítomných 145 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky všetci poslanci odovzdali hlasovacie lístky. Zo 145 odovzdaných hlasovacích lístkov bolo 7 neplatných. Zo 138 platných hlasovacích lístkov overovatelia zistili, že: – za Milana Laurenčíka hlasovalo za 85 poslancov, proti 41 poslancov, zdržalo sa 12 poslancov, – za Petra Pellegriniho hlasovalo za 95 poslancov, proti 28 poslancov, zdržalo sa 15 poslancov, – za Štefana Kuffu hlasovalo za 31 poslancov, proti 89 poslancov, zdržalo sa 18 poslancov. Podľa čl. 90 ods. 1 Ústavy Slovenskej republiky a § 2 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení páni Milan Laurenčík a pán Peter Pellegrini. (Potlesk.) Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky. Ďakujem pekne.
Danko, Andrej, predseda NR SR (2016-11-28):
S reakciou na faktické, pani poslankyňa Veronika Remišová.
Lehotský, Tomáš, poslanec NR SR (2022-05-19):
Vážený pán predseda, v rozprave vystúpili dvaja poslanci, pričom bol podaný jeden pozmeňujúci a doplňujúci návrh. Pán predseda, pripomínam, že sme v skrátenom legislatívnom konaní a budeme teda rovno hlasovať o bodoch zo spoločnej správy č. 1 až 4 spoločne s návrhom gestorského výboru schváliť.
Blanár, Juraj, podpredseda NR SR (2022-05-24):
Pani ministerka, chcete reagovať na faktické poznámky? Z miesta, tam, kde sedíte. Hneď vás zapíname. Môžete hovoriť.
Bublavý, Dušan, poslanec NR SR (2016-12-06):
Pán podpredseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj.
Brocka, Július, poslanec NR SR (2013-09-13):
Áno, pán predseda, máte pravdu v tom, že každá akcia vyvoláva reakciu. Áno, ja som reagoval na akciu. Ak pánu Martvoňovi vadilo, že som hlbšie nehovoril vecne k tomuto návrhu, no tak preto, pán kolega, že idem spravodajcovať nasledujúci bod programu a rád by som aj vecne hlbšie hovoril k vášmu návrhu, ale vy ste mi to neumožnili! A neumožnili ste to aj ostatným kolegom poslancom, ktorí predpokladali, že váš bod príde na rad možno v stredu. Jednoducho ste nás preskočili, niektorých ste aj zaskočili. Ja považujem toto za vážnu tému, ale rovnako vážnou témou je aj boj proti korupcii. Pán kolega, jednoducho toto je od vás nefér. Skúste nás viac pozorovať. Proste naozaj, vy ste mladý človek, ale ak sa takto budete správať celý čas, je to na škodu aj SMER-u. A mne je ľúto, že v tomto vás podporuje predseda Národnej rady.
Cmorej, Peter, poslanec NR SR (2022-05-20):
Ja budem reagovať na tie platy, ako si Richard spomínal, že v podstate keď bude vyšší štrukturálny deficit, tak ukrátia si aj páni poslanci a budeme mať nižšie platy vďaka tomu. Ja si myslím, že by sme to mali ešte vylepšiť, že už dozrela doba na to, aby sme to trošku zmenili. Lebo ja mám taký pocit, že to moc nefunguje, lebo niektorí kolegovia tu asi ani veľmi nevedia počítať a oni si to potom až všimnú neskôr. Mohli by sme, by sme do toho dať aj výkonovú zložku. Že by tam mohla byť výkonová odmena. Že, aby sa ten plat znižoval tomu, kto bude hlasovať za zákony, ktoré prehlbujú štrukturálny deficit. V takom prípade by do toho vstúpila ešte aj ďalšia zložka, a to závisť. Tí ľudia, tí poslanci by videli, že henten má vyšší plat, lebo nehlasoval za také sprostosti jak tí, ako som hlasoval ja. A toto by inak bolo fajn zaviesť aj pre ministrov. Aby vyšší plat mali tí, ktorí plnia PVV-čko, aby... (reakcia z pléna) no, ale to tak neni. Teraz máš ty, ty máš rovnaký plat ako Igor Matovič, ty si plníš pro..., ty si plníš programové VV, vyhlásenie vlády. On tu rozhadzuje a proste sa tu k tomu proste chová ako ku nejakej svojej pokladničke. No takže toto by bolo podľa mňa dobré riešenie, ktoré by ešte vylepšilo to, čo si ty zaviedol pred dvanástimi rokmi, lebo podľa mňa to tu moc nefunguje. Ďakujem.